2014 m. veiklos rezultatai ir suteiktos paslaugos (Informacijos kaupimas ir analizė)

1 prioritetinė sritis: pokyčių prognozavimas 1.1 veikla: naujų ir atsirandančių DSS rizikų, susijusių su naujomis technologijomis ekologiškose darbo vietose, prognozavimas 2014 m. liepos mėn. buvo paskelbta ir reklamuojama prognozavimo praktinio seminaro, kuriame dalyvavo elektros sektorinio socialinio dialogo komitetas, suvestinė ataskaita (kovo mėn. Briuselyje). Dėl antro praktinio seminaro organizavimo transporto sektoriuje vis dar diskutuojama su DG EMPL B.1 skyriumi (2015 m.). 1.2 veikla: didelio masto prognozavimas Srities išžvalgymo tyrimas prognozavimo temomis (reklamuojamas rugsėjo mėn.) bus panaudotas apibrėžiant antrą didelio masto prognozavimo projektą, kuris bus pradėtas 2015 m. Spalio mėn. buvo paskelbta ataskaita apie sveikatos apsaugos sektoriuje atsirandančias rizikas. Projektas, susijęs su sėkmės veiksniais, padedančiais prognozuojamus faktus panaudoti formuojant politiką, buvo perkeltas iš 2015 į 2016 m. 2 prioritetinė sritis: Faktai ir skaičiai 2.1 veikla: Europos įmonių apklausa apie naujas ir atsirandančias rizikas (ESENER) Užbaigtas ESENER-2 tyrimas visose 36 šalyse ir parengtas galutinis duomenų rinkinys. Techninės ataskaitos – metodika ir duomenų rinkimas vietoje, galutinis kodavimas, svertiniai koeficientai, duomenų apdorojimas ir valymas; kokybės kontrolė numatyta 2015 m. pradžioje. Pirma nustatytų faktų ataskaita bus paskelbta 2015 m. vasario mėn., po jos 2015 m. antrą ketvirtį bus paskelbtos apžvalginė ataskaita ir suvestinė ataskaita (su vertimu). 2.2 veikla: DSS apžvalga: vyresnio amžiaus darbuotojai Galutinis išankstinis finansavimas gautas iš EK gegužės mėn. pagal įgaliojimų perdavimo susitarimą. Antras tarpinis mokėjimas atliktas po to, kai buvo pristatyta DSS ir senėjančios darbo jėgos peržiūra; amžiaus ir lyties peržiūra; sąveikiosios rizikos vertinimo priemonės (OiRA) pamodulis programų kūrėjams (galutinis) ir esamų priemonių peržiūra (galutinė); ataskaita apie šalis; reabilitacijos programų atvejų tyrimai; darbo vietų atvejų tyrimai; analizės plano projektas. Liepos mėnesį prisidedant nacionaliniams ryšių punktams įvyko diskusijų seminarai su tarpininkais atrinktose valstybėse narėse (Suomijoje, Danijoje, Nyderlanduose, Belgijoje, Prancūzijoje, Austrijoje, Vokietijoje, Lenkijoje, Graikijoje ir Jungtinėje Karalystėje), siekiant sužinoti jų nuomonę ir perprasti patirtį. Ryšių punktams nusiųstos susipažinti galutinės ataskaitos apie šalis ir suteikta galimybė pateikti savo galutines pastabas. Įvairių renginių metu pateikti išankstiniai projekto rezultatai. Pradėtas planavimas, siekiant projektą susieti su 2016–2017 m. sveikos darbo vietos kampanija, įskaitant interneto duomenų vizualizaciją. 2.3 veikla: DSS apžvalga: labai mažos ir mažosios įmonės Surengtas projekto įžanginis posėdis ir pasirašyta konkreti sutartis dėl 1 darbų paketo. Darbų paketas apima turimų duomenų, susijusių su DSS labai mažose ir mažosiose įmonėse Europos Sąjungoje, nuodugnią apžvalgą. 2.4 veikla: DSS apžvalga: su darbu susiję negalavimai Sausio mėn. surengtas seminaras apie reproduktyvumui kylančias rizikas darbo vietoje, gegužės mėn. internete paskelbta seminaro santrauka. Vasario mėn. aptarti pirmieji rezultatai su ryšių punktais, kovo mėn. su prevencijos ir mokslinių tyrimų patariamąja grupe. Peržiūrima reproduktyvumui kylančių rizikų darbo vietoje ataskaita, siekiant joje atspindėti naujausius politikos pokyčius ir įtraukti seminare nustatytus faktus. 2014 m. buvo reklamuojama ataskaita apie su darbu susijusius vėžinius susirgimus ir jos santrauka. Spalio mėn. surengtas seminaras apie negalavimų naštą, Agentūros interneto svetainėje pateikta seminaro santrauka. 2.5 veikla: DSS apžvalga: DSS sąnaudos ir nauda 2014 m. surengtas ekspertų susitikimas (seminaro santrauka paskelbta internete) dalyvaujant prastos DSS sąnaudų modeliavimo ekspertams, kuris suteikė daug naudos tolesniam projekto vystymui ir kuriuo remiantis buvo peržiūrėtas kalendorinis planas: kvietimas teikti pasiūlymus didesnei DSS apžvalgos ataskaitai bus paskelbtas 2015 m. pradžioje, o 2014 m. pabaigoje planuota galimybių studija buvo atšaukta. Rugsėjo mėn. buvo reklamuojama ataskaita „Saugos ir sveikatos ekonominis pagrindimas: intervencijų sąnaudų ir naudos analizė mažosiose ir vidutinėse įmonėse“. Beniliukso šalių ryšių punktai organizavo konferenciją „Investicijos į DSS – kaip nauda lenkia sąnaudas“ artimai bendradarbiaudami su Nyderlandų socialinių reikalų ir užimtumo ministerija, EU-OSHA ir TNO (seminaro santrauka paskelbta internete) 3 prioritetinė sritis: DSS valdymo priemonės 3.1 veikla: sąveikioji rizikos vertinimo priemonė (OiRA) 2014 m. paskelbtos OiRA priemonės: 42 (buvo tikimasi, kad iki metų galo šis skaičius padidės), o tai yra daugiau nei pradinis tikslas – 35. Pasirašyti penki susitarimai ir organizuota 15 renginių. Sudarytos aštuonios nedidelės vertės sutartys, skirtos OiRA priemones išversti į kitas kalbas/pritaikyti prie nacionalinių aplinkybių (šešios papildomos sutartys iki metų galo), siekiant skatinti OiRA vystymą nacionaliniu lygmeniu. Išsamesnė informacija apie OiRA pažangą pateikta http://www.oiraproject.eu/Resources. 3.2 veikla: priemonė, skirta įgyvendinanti DSS sprendinius Kovo ir spalio mėn. Prevencijos ir mokslinių tyrimų patariamosios grupės (PRAG) posėdyje įvyko pirmosios diskusijos apie galimybių studiją „Praktinių interneto DSS priemonių apžvalga“. Spalio mėn. Paryžiuje surengtas seminaras šia tema, kuriame susirinko pagrindinės suinteresuotosios šalys. Agentūra taip pat rengia naujos skilties „e. priemonės“ turinį, kuris bus įtrauktas į EU-OSHA organizacijos interneto svetainę. 4 prioritetinė sritis: informuotumo didinimas 4.1 veikla: 2012–2013 m. sveikos darbo vietos kampanija „Dirbti išvien siekiant mažinti riziką“ Pasibaigė 2012–2013 m. sveikos darbo vietos kampanija „Dirbti išvien siekiant mažinti riziką“, kuri pasiekė netikėtą rekordą atsižvelgiant į platų pradėtų informuotumo didinimo iniciatyvų Europos ir nacionaliniu lygmeniu spektrą ir į oficialią kampaniją bei žiniasklaidos partnerius. 2013 m. pabaigoje iš Užimtumo tyrimų instituto (IES) buvo užsakyta parengti „2012–2013 m. sveikos darbo vietos kampanijos „Dirbti išvien siekiant mažinti riziką“ex post vertinimą“. Galutinėje ataskaitoje, kuri buvo paskelbta 2014 m. spalio mėn., panaudoti tiek kokybiniai, tiek kiekybiniai duomenys, kurie gauti remiantis dokumentų tyrimu, internetinėmis apklausomis, tikslinėmis grupėmis ir interviu su ryšių punktais, kampanijų partneriais ir kitomis susijusiomis suinteresuotosiomis šalimis. 2014 m. rugpjūčio mėn. pabaigoje pasirašyta sutartis dėl ataskaitos „Sėkmingų DSS palyginimo iniciatyvų peržiūra“, kurios darbas pradėtas atliekant kampanijos partnerių apklausą apie palyginimų iniciatyvas. 4.2 veikla: 2014–2015 m. sveikos darbo vietos kampanija „Sveikos darbo vietos valdo stresą“ 2014–2015 m. sveikos darbo vietos kampaniją „Sveikos darbo vietos valdo stresą“ balandžio 7 d. pradėjo už užimtumą, socialinius reikalus ir įtrauktį atsakingas ES Komisijos narys László Andor; Graikijos darbo, socialinių reikalų ir gerovės ministras Vasilis Kegkeroglou ir EU-OSHA direktorė Christa Sedlatschek. Tą pačią dieną pradėjo veikti kampanijos interneto svetainė, kurios priemonės ir ištekliai pateikti 25 kalbomis. Buvo sėkmingai įgyvendintas 2014 m. Europos pagalbos kampanijoms paketas (ECAP), kuris teikia Agentūros nacionalinių ryšių punktų tinklui finansinę ir logistinę paramą įgyvendinant kampanijoms skirtą veiklą nacionaliniu lygmeniu. Metų laikotarpiu ryšių punktai užsakė 22 nacionalinius partnerystės susitikimus, 61 suinteresuotosios šalies seminarą, 15 spaudos konferencijų, 18 pranešimų spaudai, 5 žurnalistų apskrito stalo diskusijas, 4 pokalbių su klausytojais radijo laidas ir 6 profesionalius straipsnius. Išplatintą kampanijos medžiagą sudarė 88 720 suvenyrai su kampanijos ženklu, 4 76 125 leidiniai 25 kalbomis ir 62 kampanijos informaciniai stendai, 15 parodos rinkinių. Išskirtinis kampanijos įvykis taip pat buvo DVD disko „Napo in... When stress strikes“ išleidimas. Be kitų su kampanija susijusių produktų ir leidinių, birželio mėn. internete buvo paskelbta literatūros apžvalga „Sąnaudų dėl su darbu susijusio streso apskaičiavimas ir psichosocialinė rizika“, kurioje buvo aptariama finansinė našta visuomenės, organizacijų ir individualiu lygmeniu. Kitas svarbus kampanijai sukurtas produktas buvo „Streso valdymo ir psichosocialinės rizikos e. vadovas“. Šis e. vadovas buvo parengtas 30 nacionalinių versijų ir jo tikslas buvo motyvuoti MVĮ vadovus taikyti psichosocialinės rizikos valdymą remiantis turimais nacionaliniais ištekliais. Be to, bendra EU-OSHA ir Eurofound ataskaita apie psichosocialinę riziką buvo paskelbta ir reklamuojama 2014 m. spalio 16—17 d. įvykusiame ekspertų seminare. Pagal 2014–2015 m. sveikos darbo vietos oficialios kampanijos partnerystės pasiūlymą pavyko įdarbinti daugiau kaip 100 oficialių kampanijos partnerių, įskaitant darbuotojų ir darbdavių organizacijas, daugiašales įmones ir organizacijas, atstovaujančias plačiam DSS profesijų spektrui, – didžiausią partnerių, remiančių sveikos darbo vietos kampaniją, skaičių. Be to, 2014–2015 m. sveikos darbo vietos kampanijoje dabar dalyvauja 29 žiniasklaidos partneriai 14 šalių. Balandžio 15 d. prasidėjo Europos geros praktikos apdovanojimų konkursas. Buvo parengtas geros praktikos apdovanojimų reklaminis paketas, siekiant paremti ryšių punktus ir organizacijas, norinčius pasidalyti gerą praktika nacionaliniu ir Europos lygmeniu. Kampanija buvo pristatyta 2014 m. birželio 16—17 d. Atėnuose įvykusioje ES konferencijoje „Darbo sauga ir sveikata – DSS politika ateityje“ kaip Graikijos pirmininkavimo Europos Sąjungoje programos dalis. 2014 m. pirmą kartą šią kampaniją parėmė integruota socialinės medijos kampanija, kuri specialiai socialinei medijai parengtais kampanijos produktais, kaip antai informacinėmis diagramomis ir vaizdo klipais, patraukė labai įvairios auditorijos dėmesį. 4.3 veikla: 2016–2017 m. sveikos darbo vietos kampanija Buvo susitarta dėl kampanijos masto ir tikslų. Tikslai yra šie: — Nuo pat pradžių skatinti tvarų darbą ir sveiką senėjimą ir pabrėžti prevencijos svarbą per visą darbingą amžių. — Padėti darbdaviams ir darbuotojams (įskaitant labai mažas įmones) teikiant informaciją ir priemones, skirtus valdyti DSS senėjančios darbo jėgos kontekste. — Sudaryti palankesnes sąlygas šioje srityje keistis informacija ir gera praktika. Iki metų pabaigos buvo užbaigta kampanijos strategija. Rugsėjo mėn. buvo paskelbtas kvietimas dalyvauti pirkime, skirtame parengti e. vadovą; darbą planuojama pradėti 2015 m. pradžioje. 4.4 veikla: informuotumo didinimo veiksmai 23 ryšių punktai atsiliepė į pasiūlymą dėl 2014 m. informuotumo didinimo paketo (IDP). IDP veikla apėmė: 14 DSS filmų peržiūrų ir diskusijų, 13 DSS fotografijos parodų ir mokytojų įrankinei skirto Napo reklamą dviejose šalyse. Be to, pagal IDP buvo pasiūta ir išdalinta 12 Napo kostiumų. Napo konsorciumas pradėjo naujo filmo apie su elektra susijusias DSS rizikas kūrimą. Priemonės „mokytojų darbui skirtas Napo“ išorės įvertinimas buvo užsakytas iš išorės tiekėjo, jo tarpinė ataskaita bus gauta lapkričio mėn. Daugiau kaip 20 000 DVD disko „Napo in….no laughing matter“ kopijų buvo išdalintos balandžio mėn. nacionalinėms darbo inspekcijoms daugiau nei 20 valstybių narių, siekiant paremti vyresniųjų darbo inspektorių komiteto (SLIC) kampaniją, skirtą slydimo ir užkliuvimo prevencijai. Buvo parengta, išversta ir norintiems ryšių punktams išdalinta atnaujinta Napo lankstinuko redakcija (portfelis). Balandžio mėn. „DOK Leipzig“ festivalyje buvo pradėta sveikos darbo vietos filmų apdovanojimų 2014 m. laida, kurios paraiškų pateikimo terminas buvo liepos 10 d. Nominuoti aštuoni filmai iš keleto šalių: Prancūzijos, Vokietijos, Lenkijos, Ispanijos ir kt. Lapkričio 1 d. apdovanojimų ceremonijoje buvo paskelbtas laimėjęs filmas „Harvest“. Buvo užbaigtas 2013 m. laimėjusio filmo „C(us)todians“ titravimas 13 kalbų ir iki liepos mėn. pabaigos jis buvo pristatytas ryšių punktams (portfelis). Europos dieną, gegužės 9 d., Bilbao gatvėje buvo įrengta palapinė, skirta kartu reklamuoti Europe Direct Bizkaia (Europos Komisija), Europos Sąjungos ir EU-OSHA indėlius į piliečių gerovę. EU-OSHA stendas sėkmingai dalyvavo parodoje (susijusioje su pasauliniu DSS kongresu Frankfurte) rugpjūčio 25–28 d., svarbiausi stendo renginiai buvo OSHwiki atidarymas, kampanija „Sveikos darbo vietos valdo stresą“ ir OiRA. 5 prioritetinė sritis: Tinklų kūrimo žinios 5.1 veikla: OSHwiki Į pirmą OSHwiki mokslinio komiteto susirinkimą pakviesti PEROSH nariai padėjo nustatyti, kaip OSHwiki gali prisidėti prie mokslinių tyrimų bendruomenės poreikių, bei diskutavo, kaip OSHwiki gali teikti gaires strateginiais klausimais ir suteikti informacijos šaltinių galimiems autoriams ir skaitytojams (renginys įvyko birželio mėn.). Užbaigtas OSHwiki komunikacijos planas; gegužės mėn. pradėta naudoti „Beta“ versija. OSHmail, Twitter ir LinkedIn paskelbtos naujienos ir teminis e. laiškas buvo nusiųsti esamiems akredituotiems autoriams, ryšių punktams, patariamosioms grupėms ir Administracinei valdybai. OSHwiki svetainė buvo oficialiai atidaryta rugpjūčio mėn. XX saugos ir sveikatos darbe pasauliniame kongrese 2014 m. Frankfurte (Vokietijoje), dabar joje bendradarbiauja daugiau kaip 100 akredituotų autorių. 5.2 veikla: kiti su tinklų kūrimo žiniomis susiję veiksmai Teisės aktų skiltis: daugiausia dėmesio skirta teisės aktų interneto svetainės parengimui perkelti į naują organizacijos EU-OSHA interneto svetainę (tikrinimas ir atnaujinimas). Atnaujinta OSHwiki straipsniuose pateikta informacija apie nacionalines strategijas (ji bus nuolatos atnaujinama gavus medžiagą iš ryšių punktų). Moksliniai tyrimų prioritetai: parengti pozicijos dokumentų projektai ir trumpasis prioritetų sąrašas, remiantis 2013 m. paskelbta ataskaita, siekiant daryti poveikį darbo programai „Horizontas 2020“ ir kvietimų teikti pasiūlymus turiniui. Lapkričio mėn. Briuselyje bus surengtas seminaras, skirtas aptarti pozicijos dokumentus ir trumpąjį sąrašą. Seminare dalyvaus didžiųjų DSS mokslinių tyrimų institutų ir finansavimo įstaigų direktoriai ir mokslinių tyrimų direktoriai bei ES Komisijos atstovai. 6 prioritetinė sritis: Tinklų kūrimas ir korporatyvinė komunikacija 6.1 veikla: strateginių tinklų kūrimas Tolesnis Agentūros strateginių tinklų, visų pirma trišalių valdymo tinklų (valdybos ir biuro), patariamųjų grupių ir Europos tinklų, kūrimas. 6.2 veikla: veiklos tinklų kūrimas Toliau bendradarbiaujama su Agentūros tarptautiniais tinklo partneriais ir ryšių punktų tinklu, įskaitant tinklų kūrimo skatinimą valstybių narių lygmeniu. Vykdant veiklą daugiausia dėmesio skiriama tam, kad būtų užtikrintas bendradarbiavimas su socialiniais partneriais nacionaliniu lygmeniu valstybėse narėse. Tarptautiniu lygmeniu, vadovaudamasi Europos Komisijos komunikate dėl 2014–2020 m. DSS strateginės programos nustatytu prioritetu, EU-OSHA siekia išvystyti geresnį koordinavimą ir saitus su subjektais ES nepriklausančiose valstybėse, tarptautinėse ir regioninėse organizacijose. Taip pat buvo toliau plėtojamos ryšių partnerystės. 6.3 veikla: korporatyviniai ryšiai Kalbant apie 2014 m. Agentūros interneto strategiją, atlikus parengiamuosius veiksmus, skirtus įdiegti kitą EU-OSHA organizacijos interneto svetainę, rugsėjo mėn. pabaigoje organizacijos viduje buvo paskelbta pirma svetainės versija. Nauja interneto svetainė turėtų būti viešai paskelbta 2015 m. pirmoje pusėje. Nuo 2014 m. pradžios vystant kitus interneto projektus, balandžio 7 d. buvo paskelbta 2014–2015 m. sveikos darbo vietos kampanijos interneto svetainė ir pertvarkyta OiRA svetainė. Taip pat buvo pateikta keletas naujų arba pertvarkytų interneto skilčių. Kai dėl Agentūros korporatyvinės populiarinimo strategijos, Agentūra taip pat labai aktyviai reiškėsi socialinėse medijose nuo pat naujos 2014–2015 m. sveikos darbo vietos kampanijos pradžios. Agentūros YouTube paskyrą dabar prenumeruoja 1 000 vartotojų (288 2013 m. birželio mėn.) ir mes pasiekėme 3 12 842 peržiūrų (35 000 2013 m. birželio mėn.). Agentūros Facebook puslapio populiarumas pastoviai didėja ir spalio mėn. pabaigoje pasiekė 16 500 gerbėjų (1 654 2013 m. birželio mėn.). Agentūros Twitter paskyra taip pat yra populiaresnė ir turi 10 840 gerbėjų (7 179 2013 m. birželio mėn.). Agentūra taip pat turi 4 797 LinkedIn sekėjus, palyginti su 2 766 2013 m. birželio mėn. Nuo sausio mėn. Agentūros bloge buvo paskelbta 11 įrašų. OSHmail abonentų skaičius pastoviai didėja. Šiuo metu yra 67 000 OSHmail abonentų. Dėl apie Agentūros korporatyvinę leidinių strategijos, buvo pristatytas naujų EU-OSHA patalpų korporatyvinis įvaizdis, parengtos 2013 m. metinės ataskaitos ir jų santrauka bei atliktas jų paskelbimas. Be to, į 5 oficialias ES kalbas buvo išverstos 5 informacinės diagramos, siekiant papildyti paskelbtą metinę ataskaitą ir jos santrauką. Buvo užbaigta nauja EU-OSHA organizacijos brošiūra ir atliktas jos vertimas. Paskelbtas organizacijos vaizdo klipas, pristatantis daugiametę strateginę programą (25 kalbomis), bei vaizdo klipas, pristatantis viešai paskelbtą e. vadovą apie stresą. Buvo parengta ir paskelbta keletas 2014 m. metinio valdymo plano ataskaitų, santraukų ir literatūros apžvalgų, įskaitant: „2014 m. ESENER apklausos tyrimo vadovo koncepcija“, „DSS plaukų priežiūros sektoriuje“, „DSS mokslinių tyrimų Europoje 2013–2020 m. prioritetai“, „Dėl nelaimingų atsitikimų ir negalavimų darbe susidarančių sąnaudų įvertinimas“, „DSS vėjo energetikos sektoriuje e. faktai ir kontrolinis sąrašas“, „Su stresu ir psichosocialine rizika darbe susijusių sąnaudų apskaičiavimas“, „Naujų ir atsirandančių rizikų ir iššūkių prognozavimui skirtas srities išžvalgymo tyrimas“ ir „Psichosocialinė rizika Europoje: opumas ir prevencijos strategijos“ (su Eurofound). Be to, buvo parengta ir pristatyta 2014–2015 m. kampanijos medžiaga (vadovas, lankstinukas, skrajutė, plakato stovai ir suvenyrai). Buvo parengtas trijų informacinių diagramų rinkinys ir vaizdo klipas, skirti pristatyti kampanijos pradžią, ir lankstinukas Europos dienai. Dėl spaudos tarnybos, buvo paskelbta 13 pranešimų spaudai ir atsakyta į daugiau nei 90 žiniasklaidos prašymų pateikti informaciją/atlikti interviu. Buvo organizuotos kelios spaudos konferencijos/žiniasklaidos susitikimai su direktoriumi, siekiant atkreipti dėmesį į svarbius įvykius, kaip antai ES Parlamento pirmininko vizitą, Agentūros patalpų atidengimą ir OSHwiki atidarymą Frankfurte. Buvo nufilmuota daugiau kaip 1 300 interneto klipų ir parengta daugiau kaip 5 800 socialinių medijų įrašų. 6.4 veikla: Vakarų Balkanams ir Turkijai skirtos parengiamosios priemonės 2014 m. lapkričio mėn. pasibaigė Vakarų Balkanams ir Turkijai skirta programa. Pagal šią programą buvo įgyvendinti veiksmai, skirti padėti susijusioms šalims tapti aktyviais Agentūros tinklų dalyviais. 2014 m. gruodžio 10 d. buvo pasirašytas Komisijos įgyvendinimo sprendimas dėl 2014 m. daugiašalės veiksmų programos priėmimo (C(2014)9407 Final), pagal kurį EU-OSHA bus suteikta tiesioginė 4 10 000 eurų dotacija, skirta veiksmams II Pasirengimo narystei pagalbos priemonės šalyse naudos gavėjose. Remiantis šiuo sprendimu, 2015 m. pirmą ketvirtį EU-OSHA pasirašys susitarimą su Komisija. Pasirašius susitarimą, EU-OSHA tęs savo darbą regione. Tikimasi, kad šis susitarimas galios 24 mėnesius. 6.5 veikla: EKP šalių bendradarbiavimui su EU-OSHA skirtos parengiamosios priemonės Ši Europos kaimynystės priemonės šalims skirta programa buvo pradėta 2014 m., siekiant susijusiose šalyse parengti DSS veiksmus ir tinklus. Šiame pradiniame dvejų metų susitarimo etape EU-OSHA įsteigia vieną bendrą informacinį punktą šalyse naudos gavėjose ir pirmenybę teikia šalių naudos gavėjų nustatytiems pagalbiniams veiksmams. Korporatyvinis valdymas 2015 m. veiklos programavimas, visų pirma 2015 m. valdymo planas. Ataskaitų teikimo ir vertinimo veiksmai. Korporatyvinis valdymas, įskaitant veiklos tęstinumą, duomenų apsaugą, rizikos valdymą, teisines konsultacijas ir vidaus kontrolę. Administracinė parama Pagrindiniai pasiekimai 2014 m. yra šie: — Sutarties dėl būstinės pasirašymas su Ispanijos Karalyste 2014 m. kovo 31 d. — EU-OSHA finansinio reglamento ir finansinio reglamento įgyvendinimo taisyklių priėmimas — Tarnybos nuostatai, įgyvendinimo taisyklių priėmimas — BSVS (biudžeto sudarymas pagal veiklos sritis)